ai4bharat/Pralekha huggingface dataset:
பாதுகாப்பு அமைச்சகம்
துபாய் விமான கண்காட்சி 2021-ல் இந்திய விமானப்படை பங்கேற்பு
துபாயில் இரண்டாண்டுக்கு ஒரு முறை நடைபெறும் விமான கண்காட்சியில், இந்திய விமானப்படை விமானங்கள் பங்கேற்கின்றன.
துபாய் விமான கண்காட்சி, அல் மக்தோம் சர்வதேச விமான நிலையத்தில் நவம்பர் 14ம் தேதி முதல் 18ம் தேதி வரை நடைபெறுகிறது. இதில் பங்கேற்க இந்திய விமானப்படைக்கு, ஐக்கிய அரபு எமிரேட்ஸ் அரசு அழைப்பு விடுத்தது. இதையடுத்து இதில் இந்திய விமானப்படையின் சூர்யகிரண் மற்றும் சாரங் சாகச குழுவினர் பங்கேற்கின்றனர். சவுதி, ரஷ்யா, ஐக்கிய அரபு எமிரேட்ஸ் சாகச குழுவினருடன், இந்திய விமானப்படையும் சாகச நிகழச்சிகளில் பங்கேற்கிறது. அதோடு இந்திய விமானப்படையின் உள்நாட்டு இலகு ரக போர் விமானம் தேஜஸ் இந்த சாகச குழுவில் இணைந்துள்ளது.
இந்திய விமானப்படையின் சாரங்கு குழுவின், துருவ் ரக நவீன இலகு ரக ஹெலிகாப்டர்கள், சூர்ய கிரண் குழுவில் இடம் பெற்றுள்ள 10 பிஏஇ ஹாக் விமானங்கள் துபாய் சென்றுள்ளன. இவற்றை கொண்டு செல்ல விமானப்படையின் ஜம்போ சரக்கு விமானம் சி-17 குளோப் மாஸ்டர் மற்றும் சி-180ஜே சூப்பர் ஹெர்குலஸ் ரக விமானங்கள் உதவின. துபாய் வந்த இந்திய விமானப்படை குழுவினரை, ஐக்கிய அரபு எமிரேஸ்ட் விமானப்படை உயர் அதிகாரிகள் வரவேற்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770593
புவி அறிவியல் அமைச்சகம்
கிழக்கு உத்தரப்பிரதேசம், பிகார், மேற்கு வங்காளம், சிக்கிம் மற்றும் வடகிழக்கு மாநிலங்களில் அடுத்த ஐந்து நாட்களுக்கு மழை தொடரும்
புதுதில்லியில் உள்ள இந்திய வானிலைத்துறையின் தேசிய வானிலை கணிப்பு மையம் / பிராந்திய வானிலை மையம் தெரிவித்திருப்பதாவது :
· கிழக்கு உத்தரப்பிரதேசம், பிகார், மேற்கு வங்காளம், சிக்கிம் மற்றும் வடகிழக்கு மாநிலங்களில் அடுத்த ஐந்து நாட்களுக்கு, பரவலானது முதல் மிகப் பரவலான மழை இருக்கும். ஜூலை 2, 3 தேதிகளில் சில இடங்களில் கனமழை பெய்யக்கூடும்.
· மத்தியப்பிரதேசத்தில் அடுத்த மூன்று தினங்களில், ஆங்காங்கே கனமழை பெய்யக் கூடும். அடுத்த ஐந்து தினங்களில் சத்தீஷ்கரில் கனமழை பெய்யக்கூடும். ஜூலை 1 முதல் நான்காம் தேதி வரை பிகார் மற்றும் விதர்பா பகுதிகளில் கனமழை அல்லது மிகக் கனமழை பெய்யக் கூடும்.
· மேற்கு கடற்கரைப் பகுதிகளில் அடுத்த ஐந்து நாட்களுக்கு பரவலாக மழை இருக்கும். அடுத்த ஐந்து நாட்களில் கேரளாவில், கனமழை பெய்யக் கூடும்.
(Visitor Counter : 36
பிரதமர் அலுவலகம்
டையூவின் கடலோரத் தூய்மை மற்றும் மேம்பாடு குறித்த டுவிட்டர் பதிவை பிரதமர் பகிர்ந்துள்ளார்
பிரதமர் திரு நரேந்திர மோடி, டையூவின் கடலோரத் தூய்மை மற்றும் மேம்பாடு குறித்த பதிவைப் பகிர்ந்து பாராட்டியுள்ளார்.
நீலக்கொடி கடற்கரைகள் குறித்து டாமன், டையூவின் நாடாளுமன்ற உறுப்பினர் திரு லாலுபாய் படேலின் டுவிட்டரைப் பகிர்ந்து, பிரதமர் வெளியிட்டுள்ள டுவிட்டர் வருமாறு:
“அற்புதமான கடற்கரைக்கு தாயகமாக விளங்கும் டையூவின் கடலோர தூய்மை மற்றும் மேம்பாடு குறித்த சிறப்பு குறிப்பு கவனிக்கத்தக்கதாகும். கூட்டு முயற்சிகள் எப்படி மனப்பான்மையில் மாற்றத்தை ஏற்படுத்தி, முழு சமூகத்திற்கும் நன்மை பயக்கும் என்பதை இது காட்டுகிறது’’ .
------
PKV/GS/KPG
(
பெட்ரோலியம் மற்றம் இயற்கை எரிவாயு அமைச்சகம்
கச்சா எண்ணெய் இறக்குமதி
கச்சா எண்ணெய் இறக்குமதியைக் குறைக்கும் வகையில், அதனைச் சார்ந்திருத்தலைப் பெருமளவு குறைக்க, உள்நாட்டு எண்ணெய் மற்றும் எரிவாயு உற்பத்தியை அதிகரித்தல், எரிசக்தித் திறனை மேம்படுத்துதல், சேமிப்பு நடவடிக்கைகள், மாற்றுத் தேவைக்கு அழுத்தம் கொடுத்தல், உயிரி எரிபொருட்கள், மாற்று எரிபொருட்கள், புதுப்பிக்கத்தக்க எரிபொருட்களுக்கு ஊக்கம் அளித்தல் என 5 அம்ச உத்தியை மத்திய அரசு பின்பற்றி வருகிறது.
உள்நாட்டு எண்ணெய் உற்பத்தியை அதிகரித்து இறக்குமதியைக் குறைக்க மத்திய அரசு பல்வேறு நடவடிக்கைகளை எடுத்துள்ளது.
உள்நாட்டு அகழ்வுச் சோதனையை அதிகரிக்கும் வகையில், உரிமக் கொள்கையை வகுத்தல், உள்நாட்டு எண்ணெய் மற்றும் எரிவாயு உற்பத்தியைக் குறைப்பதற்கு வகை செய்யும், சீர்திருத்தங்கள், எண்ணெய் மற்றும் எரிவாயு உற்பத்திக்கான ஊக்குவிப்புத் தி்ட்டங்கள் உள்ளிட்டவை இதில் அடங்கும். தனியார் பங்களிப்புடன் எண்ணெய் துரப்பணப்பணிகளை மேற்கொள்ள பொதுத்துறை எண்ணெய் நிறுவனங்களுக்கு செயல்பாட்டு சுதந்திரத்தை அரசு வழங்கியுள்ளது. மேலும், எண்ணெய் எரிவாயு சோதனை நடவடிக்கைகளுக்கு ஒற்றைச் சாளர முறையில் அங்கீகாரம் வழங்கவும் வகை செய்யப்பட்டுள்ளது.
மத்திய கிழக்கு நாடுகள், ஆப்பிரிக்கா, ஐரோப்பா, வடஅமெரிக்கா, தென்அமெரிக்கா, தென்கிழக்காசியா, நாடுகளிலிருந்து இந்தியா, எண்ணெய் மற்றும் வாயுவை இறக்குதி செய்து வருகிறது.
மக்களவையில்,எழுத்து மூலம் அளித்த பதிலில் மத்திய பெட்ரோலியத்துறை இணை அமைச்சர் திரு ராமேஸ்வர் தெலி இதனைத் தெரிவித்துள்ளார்.
------
AP/PKV/KPG/IDS
(Visitor Counter : 113
இளைஞர் நலன் மற்றும் விளையாட்டு அமைச்சகம்
போதைமருந்து உட்கொள்வதற்க்கு எதிரான நடவடிக்கைகளை வலுப்படுத்துவதற்காக உருவாக்கப்பட்டுள்ள குறிப்பேட்டை அமைச்சர் திரு கிரண் ரிஜிஜூ வெளியிட்டார்
தேசிய போதைமருந்து பரிசோதனை ஆய்வகம் மற்றும் தேசிய மருந்துகள் கல்வி மற்றும் ஆய்வு நிறுவனம், கவுகாத்தி ஆகியவை இணைந்து உருவாக்கியுள்ள போதைமருந்து ரசாயன பரிசோதனையில் பயன்படுத்துவதற்கான முதல் குறிப்பு கையேட்டை மத்திய விளையாட்டு மற்றும் இளைஞர் விவகாரங்கள் அமைச்சர் திரு கிரண் ரிஜிஜூ வெளியிட்டார்.
உலகளவில் அரிதான இந்த கையேட்டை, சர்வதேச போதை மருந்து தடுப்பு முகமையால் சான்றளிக்கப்பட்ட அனைத்து ஆய்வகங்களிலும் பயன்படுத்துவதன் மூலம், போதைமருந்து பயன்பாட்டுக்கு எதிரான நடவடிக்கைகளை மேம்படுத்தலாம். ஆய்வகங்களின் பரிசோதனை திறனை இது மேம்படுத்தி, விளையாட்டு போட்டிகள் நேர்மையாக நடப்பதற்கு உதவும்.
“இது நம் அனைவருக்கும் ஒரு சிறப்பான தருணம். இதன் மூர்த்தி சிறிது, ஆனால் கீர்த்தி பெரிது. ஏமாற்றுதல் ஏதும் இல்லாமல் விளையாட்டுகள் நடத்தப்பட வேண்டும். இந்த கையேட்டை தயாரித்த அனைத்து விஞ்ஞானிகளையும் நான் பாராட்டுகிறேன்,” என்று திரு ரிஜிஜூ கூறினார்.
“இந்த கையேடு இலவசமாக விநியோகிக்கப்படும். இதன் மூலம் அதிகளவில் நன்மதிப்பு ஏற்படும். யாதும் ஊரே யாவரும் கேளிர் எனும் நமது பாரம்பரியத்திற்கு ஏற்ப நாம் செய்து வரும் செயல்களில் பெருமை கொள்கிறோம்,” என்று அவர் மேலும் கூறினார்.
பிரதமர் அலுவலகம்
மகாராஷ்டிரா பிவண்டியில் கட்டிடம் இடிந்ததால் ஏற்பட்ட விபத்தில் நேரிட்ட உயிரிழப்புக்கு பிரதமர் இரங்கல்
பிரதமர் திரு நரேந்திர மோடி மகாராஷ்டிரா மாநிலத்தில் உள்ள பிவண்டியில் கட்டிடம் இடிந்து விழுந்ததால் நேரிட்ட உயிரிழப்புக்கு இரங்கல் தெரிவித்துள்ளார்.
பிரதமர் பகிர்ந்துள்ள டுவிட்டர் பதிவில், “மகாராஷ்டிரா பிவண்டியில் கட்டிடம் இடிந்து விழுந்ததால் ஏற்பட்ட உயிரிழப்பை அறிந்து துயருற்றேன். உயிரிழந்தவர்களின் குடும்பத்தினருக்கு எனது இரங்கல்கள். காயமடைந்தவர்கள் விரைவில் குணமடைய நான் பிரார்த்திக்கிறேன். விபத்து நடைபெற்ற இடத்தில் மீட்புப்பணிகள் முடுக்கி விடப்பட்டுள்ளன. பாதிக்கப்பட்டவர்களுக்கு அனைத்து உதவிகளும் செய்யப்பட்டு வருகின்றன” என்று கூறியுள்ளார்.
குடியரசுத் தலைவர் செயலகம்
குடியரசுத் தலைவர் மாளிகை மற்றும் குடியரசுத் தலைவர் மாளிகையில் உள்ள அருங்காட்சியக வளாகம் பொதுமக்கள் பார்வைக்காக 2021 ஆகஸ்ட் 1 முதல் மீண்டும் திறக்கப்படுகின்றன
கொவிட்-19 காரணமாக 2021 ஏப்ரல் 14 முதல் குடியரசுத் தலைவர் மாளிகை மற்றும் குடியரசுத் தலைவர் மாளிகையில் உள்ள அருங்காட்சியக வளாகத்தை பார்வையிட பொதுமக்களுக்கு அனுமதி மறுக்கப்பட்ட நிலையில், பொதுமக்கள் பார்வைக்காக 2021 ஆகஸ்ட் 1 முதல் அவை மீண்டும் திறக்கப்படுகின்றன,
காலை 10.30 முதல் 11.30 மணி வரை, பிற்பகல் 12.30 முதல் 1.30 மணி வரை மற்றும் பிற்பகல் 2.30 முதல் 3.30 மணி வரையிலான முன்பே பதிவு செய்யப்பட்ட மூன்று நேரப் பிரிவுகளில் ஒரு பிரிவுக்கு 25 பேர் என சனி மற்றும் ஞாயிற்றுக்கிழமைகளில்  குடியரசுத் தலைவர் மாளிகை சுற்றுலா அனுமதிக்கப்படும்.
செவ்வாய் முதல் ஞாயிறு வரை வாரத்தின் ஆறு நாட்களில் , காலை 9.30 முதல் 11 மணி வரை, காலை 11.30 முதல் பிற்பகல் 1 மணி வரை, பிற்பகல் 1.30 முதல் 3 மணி வரை மற்றும் பிற்பகல் 3.30 முதல் மாலை 5 மணி வரையிலான முன்பே பதிவு செய்யப்பட்ட நான்கு நேரப் பிரிவுகளில் ஒரு பிரிவுக்கு 50 பேருக்கு குடியரசுத் தலைவர் மாளிகை அருங்காட்சியக வளாகம் திறந்திருக்கும்.
https://presidentofindia.nic.in அல்லது https://rashtrapatisachivalaya.gov.in/ அல்லது https://rbmuseum.gov.in/ ஆகிய தளங்களில் பார்வையாளர்கள் தங்களை பதிவு செய்து கொள்ளலாம்.
----
(Visitor Counter : 184
புவி அறிவியல் அமைச்சகம்
சமுத்திரயான் திட்டம்
மத்திய புவி அறிவியல் அமைச்சகத்தின் மத்திய துறை திட்டமாக, அமைச்சரவையின் ஒப்புதலுடன் 07.09.2021 முதல், ஆழ்கடல் இயக்கம் தொடங்கப்பட்டது. சமுத்திரயான் என்பது ஆழ்கடல் இயக்கத்தின் ஒரு திட்டமாகும். ஆழ்கடல் இயக்கத்தின் சமுத்திரயான் திட்டத்தின் கீழ், இதுவரை மட்ஸ்யா 6000 என்ற மனிதர்களுடனான நீர்மூழ்கிக் கப்பல் வடிவமைப்பு முடிக்கப்பட்டுள்ளது. இத்திட்டத்தின் கீழ், ஓஷன் மினரல் எக்ஸ்ப்ளோரர்  எனப்படும் ஆழ்கடல் நீருக்கடியில் இயங்கும் வாகனம்  ஆய்வுக்கு அனுப்பப்பட்டுள்ளது. இந்திய பெருங்கடலின் மத்தியப் படுகையில்  சர்வதேச கடற்பகுதி ஆணையத்தின் ஒதுக்கப்பட்ட பகுதியில் 5271 மீட்டர் ஆழத்தில் சாகர் நிதி என்ற ஆராய்ச்சிக் கப்பலைப் பயன்படுத்தி டிசம்பர் 2022-ல் ஆழ்கடல் கனிம ஆய்வு மேற்கொள்ளப்பட்டது.
2021-2026 ஆம் ஆண்டில் இரண்டு கட்டங்களாக ரூ.4077 கோடி மதிப்பீட்டில் ஆழ்கடல் இயக்கத்திற்கு அமைச்சரவை ஒப்புதல் அளித்துள்ளது. இதுவரை ரூ.1400 கோடி நிதி ஒதுக்கீடு செய்யப்பட்டுள்ளது. இதில் ரூ.405.92 கோடி ஏற்கனவே வழங்கப்பட்டுள்ளது. ரூ.225.35 கோடி செலவிடப்பட்டுள்ளது.
இத்தகவலை மத்திய புவி அறிவியல் துறை அமைச்சர் கிரண் ரிஜிஜு மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
நினைவுப் பரிசு ஏலம் வரும் 12ம் தேதி வரை நீட்டிக்கப்பட்டுள்ளது
பிரதமர் நினைவு பரிசு 2022 ஏலம் இம்மாதம் 12ஆம் தேதி வரை நீட்டிக்கப்பட்டுள்ளதாக பிரதமர் திரு நரேந்திர மோடி தெரிவித்துள்ளார்.
மத்திய கலாசார அமைச்சகத்தின் ட்வீட்டுக்கு பதிலளித்த பிரதமர், தனது ட்வீட்டர் பதிவில்,
“இது நான் பல ஆண்டுகளாக பெற்ற பல சிறப்புப் பரிசுகளாகும். மக்களின் விருப்பத்திற்கு மதிப்பளித்து, நினைவு பரிசு ஏலம் வரும் 12ம் தேதி வரை நீட்டிக்கப்பட்டுள்ளது. பங்கேற்கவும்” என்று குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
பொது சேவை ஒலிபரப்புக்கு பெரும் ஊக்கம்: பிரசார் பாரதி உள்கட்டமைப்பு மேம்பாட்டுக்கு ரூ.2539.61 கோடி ஒதுக்க பொருளாதார விவகாரங்களுக்கான மத்திய அமைச்சரவை ஒப்புதல்
அகில இந்திய வானொலி, தூர்தர்ஷன் ஆகியவற்றை உள்ளடக்கிய பிரசார் பாரதியின் உள்கட்டமைப்பு மேம்பாட்டுக்கு 2025-26 ஆம் ஆண்டு வரை, ரூ.2539.61 கோடி ஒதுக்கீடு செய்ய பொருளாதார விவகாரங்களுக்கான மத்திய அமைச்சரவைக் குழு ஒப்புதல் வழங்கியுள்ளது. பிரசார் பாரதியின் உள்ளீட்டு மேம்பாடு மற்றும் விரிவாக்கத்திற்கு இது உதவுவதுடன், சிவில் கட்டுமானப் பணிகளுக்கும் ஆதரவு வழங்கும். ஒலிபரப்பு உள்கட்டமைப்பு மற்றும் கட்டமைப்பு மேம்பாட்டுத் திட்டத்தின் கீழ் இது செயல்படுத்தப்படும்.
நாட்டில் பொது ஒலிபரப்பு நிறுவனமான பிரசார் பாரதி, தகவல், கல்வி, பொழுதுபோக்கு, மக்களுக்கான நிகழ்ச்சிகளை, தூர்தர்ஷன், அகில இந்திய வானொலி மூலம் நாட்டின் தொலை தூர பகுதிகளில் வசிக்கும் மக்களுக்கு பரப்பும் முக்கியப் பணியை மேற்கொண்டு வருகிறது. பொது சுகாதார செய்திகளையும், கொவிட் பெருந்தொற்று காலத்தில் மக்களிடையே விழிப்புணர்ச்சியை ஏற்படுத்துவதிலும் பிரசார் பாரதி மிக முக்கியப் பங்காற்றியுள்ளது.
இந்தத் திட்டம் சிறந்த உள்கட்டமைப்பு வசதிகளுடன் பிரசார் பாரதியின் ஒலிபரப்பை விரிவுபடுத்த வழிவகுக்கும். உள்நாட்டு மற்றும் சர்வதேச பார்வையாளர்களுக்கு உயர்தரமான உள்ளீடு கொண்ட செய்திகளை வழங்கி வருவதுடன் பல்வேறு தொலைக்காட்சி அலைவரிசைகளை உள்ளடக்கிய டிடிஎச் தளத்தையும் பிரசார் பாரதி கொண்டுள்ளது.
தூர்தர்ஷன் தற்போது 36 டிவி சேனல்களை இயக்கி வருகிறது. இவற்றில் 28 பிராந்திய சேனல்களாகும். அகில இந்திய வானொலி 500-க்கும் மேற்பட்ட மையங்களில் இயங்கி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணலாம்: https://pib.gov.in/PressReleasePage.aspx?PRID=1888540
பாதுகாப்பு அமைச்சகம்
அக்னிவீர் மற்றும் இதர வகையிலான ராணுவப் பணிநியமனத்திற்கு இணையதளம் மூலம் பொதுநுழைவுத் தேர்வு தொடங்கியது
அக்னி வீரர்கள், இளநிலை அதிகாரிகள் மற்றும் இதர வகையினரின் பணிநியமனத்திற்கு முதல் கட்டமாக கணினி அடிப்படையிலான இணையதளம் மூலம் பொது நுழைவுத் தேர்வு நடைமுறையில் இந்திய ராணுவம் மேற்கொண்டுள்ளது. தகுதிவாய்ந்த பதிவு செய்த விண்ணப்பதாரர்களுக்கு நாடு முழுவதும் 176 இடங்களில் 375 தேர்வு மையங்களில் இன்று  தொடங்கியுள்ள இந்தத் தேர்வு ஏப்ரல் 26 வரை தொடரும்.
கல்வி அமைச்சகத்தின் கீழ் உள்ள மினி ரத்னா நிறுவனமான இந்திய கல்வி கலந்தாலோசனை சேவைகள் நிறுவனத்தின் உதவியுடன் இணையதளம் மூலமான இந்தத் தேர்வு நடத்தப்படுகிறது.
புதிய பணிநியமன நடைமுறை 3 கட்டங்களாக செயல்படுத்தப்படும். முதல் கட்டத்தில் www.joinindianarmy.nic.in என்ற இணையதளத்தில் பதிவு செய்து விண்ணப்பித்த அனைவரும் இணையதளம் மூலம் பொது நுழைவுத்தேர்வை எழுதலாம். 2-வது கட்டத்தில் இதிலிருந்து தேர்வு செய்யப்பட்ட விண்ணப்பதாரர்கள் 2023 ஜூன் மாதத்திலிருந்து பணிநியமன தேர்வுகளுக்கு அழைக்கப்படுவார்கள். ராணுவ ஆள்சேர்ப்பு அலுவலகத்தின் சம்பந்தப்பட்ட இடங்களிலிருந்து அழைக்கப்படுவோர் உடல் தகுதித் தேர்வு மற்றும் உடல் அளவுத் தேர்வுக்கு உட்படுத்தப்படுவார்கள். இறுதி மற்றும் 3-வது கட்டத்திற்கு தெரிவு செய்யப்பட்டவர்கள் மருத்துவப் பரிசோதனைக்கு உட்படுத்தப்படுவார்கள். இதன் பின்னர், வெற்றிபெற்ற விண்ணப்பதாரர்களைக் கொண்ட இறுதி தகுதிப் பட்டியல் அறிவிக்கப்படும்.
மாற்றியமைக்கப்பட்ட பணிநியமன நடைமுறை கூடுதல் முறைப்படுத்துதலுடனும் வெளிப்படைத்தன்மையோடும் இருக்கும். நாட்டின் நவீன தகவல் தொழில்நுட்ப அடிப்படைக் கட்டமைப்பை சிறப்பாகப் பயன்படுத்தி இந்த நடைமுறை வடிவமைக்கப்பட்டுள்ளது.
பிரதமர் அலுவலகம்
ஷாம்ஜி கிருஷ்ணா வர்மா பிறந்தநாளையொட்டி பிரதமர் புகழஞ்சலி செலுத்தியுள்ளார்
ஷாம்ஜி கிருஷ்ணா வர்மா பிறந்தநாளையொட்டி பிரதமர் திரு.நரேந்திர மோடி புகழஞ்சலி செலுத்தியுள்ளார். ஷாம்ஜி கிருஷ்ணா வர்மாவின் அஸ்தி 2003 ஆம் ஆண்டு சுவிட்சர்லாந்திலிருந்தும், 2015 ஆம் ஆண்டு தவற விட்ட அவரது சான்றிதழை பிரிட்டனிலிருந்தும் இந்தியாவிற்கு கொண்டு வரப்பட்டதையும் பிரதமர் நினைவு கூர்ந்துள்ளார்.
“மாபெரும் புரட்சிகர மற்றும் சுதந்திரப் போராட்ட வீரர் ஷாம்ஜி கிருஷ்ணா வர்மாவின் பிறந்தநாளில் அவருக்கு புகழஞ்சலிகள் அடிமைத்தனத்திலிருந்து தேசத்தை விடுவிக்க அவர் தமது வாழ்நாளை அர்ப்பணித்தார். விடுதலைப் போராட்டத்தில் அவரின் பங்களிப்பை இந்த மகத்தான தேசம் ஒருபோதும் மறவாது. ஷாம்ஜி கிருஷ்ணா வர்மா பிறந்தநாளில் அவருக்குப் புகழஞ்சலிகள்.
ஷாம்ஜி கிருஷ்ணா வர்மாவின் அஸ்தி 2003 ஆம் ஆண்டு சுவிட்சர்லாந்திலிருந்தும், 2015 ஆம் ஆண்டு தவற விட்ட அவரது சான்றிதழை பிரிட்டனிலிருந்தும் இந்தியாவிற்கு மீண்டும் கொண்டுவர எனக்குf; கிடைத்த வாய்ப்பை நான் நற்பேறாராகக் கருதுகிறேன். அவரது துணிவையும், உயர்ந்த பண்பையும் பற்றி இந்திய இளைஞர்கள் அறிவது முக்கியமானதாகும்” என்று தொடர்ச்சியான டுவிட்டர் பதிவுகளில் பிரதமர் கூறியுள்ளார்.
பிரதமர் அலுவலகம்
ஆப்கானிஸ்தான் அதிபருக்கு பிரதமர் திரு. மோடி நன்றி
கோவிட் - 19 அவசர கால பயன்பாட்டு நிதியத்துக்கு பங்களிப்பு செய்தமைக்காக ஆப்கானிஸ்தான் அதிபர் திரு. அஸ்ரப் கனிக்கு இந்தியப் பிரதமர் திரு. நரேந்திர மோடி நன்றி தெரிவித்துக் கொண்டார்.
``தெற்காசிய நட்புறவில் உறுதியைக் காட்டும் வகையில் கோவிட் - 19 அவசர கால பயன்பாட்டு நிதியத்துக்கு 1 மில்லியன் டாலர் பங்களிப்பு செய்திருப்பதற்கு ஆப்கானிஸ்தானுக்கு நன்றி தெரிவித்துக் கொள்கிறேன். அதிபர் அஸ்ரப் கனிக்கு நன்றி'' என்று பிரதமர் கூறியுள்ளார்.
சிறப்பு சேவைகள் மற்றும் கட்டுரைகள்
தரமான தயாரிப்புகளை உறுதி செய்வதற்கான தரக் கட்டுப்பாட்டு உத்தரவுகளை இந்திய தர நிர்ணய அமைவனம் முழுவீச்சில் செயல்படுத்தத் தொடங்கியுள்ளது
நுகர்வோருக்குத் தயாரிப்புகள் மற்றும் சேவைகள் தரமாக கிடைப்பதற்கு இந்திய தர நிர்ணய அமைவனம் , உறுதிபூண்டுள்ளது. அரசால் வழங்கப்பட்ட தரக் கட்டுப்பாட்டு ஆணைகளை அது முழு வீச்சில் செயல்படுத்துகின்றது, தயாரிப்புகள் தொடர்புடைய இந்திய தரநியமங்களின் தேவைகளுக்கு இணங்குவதை இது உறுதி செய்கிறது.
தரக் கட்டுப்பாட்டு ஆணை அறிவிக்கப்பட்ட தேதிக்குப் பிறகு, பிஐஎஸ் மூலம் உரிமம் பெறப்பட்ட செல்லுபடியாகும் சான்றிதழ் தவிர, வேறு எந்த நபரும் தரக்கட்டுப்பாட்டு ஆணையின் கீழ் உள்ள எந்தப் பொருளையும் தர முத்திரையின்றி உற்பத்தி செய்யவோ, இறக்குமதி செய்யவோ, விநியோகிக்கவோ, விற்கவோ, வாடகைக்கு எடுக்கவோ, குத்தகைக்கு எடுக்கவோ, சேமிக்கவோ அல்லது விற்பனைக்குக் காட்சிப்படுத்தவோ முடியாது. இந்த ஆணைகள் இந்திய உற்பத்தியாளர்களுக்கும், வெளிநாட்டு உற்பத்தியாளர்களுக்கும் சமமாகப் பொருந்தும் என்பதால், இந்திய நுகர்வோர், இந்தியாவில் உற்பத்தி செய்யப்படும் மற்றும் நாட்டிற்கு இறக்குமதி செய்யப்படும் பொருட்களின் தரம் குறித்து உறுதியளிக்கப்படுகிறார்கள்.
பொது நலன், மனித/விலங்கு அல்லது தாவர பாதுகாப்பு, சுற்றுச்சூழல் பாதுகாப்பு, நியாயமற்ற வர்த்தக நடைமுறைகளைத் தடுப்பது மற்றும் தேசிய பாதுகாப்பு போன்ற காரணிகளை கருத்தில் கொண்டு உற்பத்தியாளர்கள் இந்திய தரநிலைகளைப் பின்பற்றி பிஐஎஸ் தரச் சான்றிதழைப் பெறுவதை அரசாங்கம் கட்டாயமாக்குகிறது. இன்றுவரை 450 க்கும் மேற்பட்ட பொருட்கள் கட்டாய சான்றிதழின் கீழ் உள்ளன. உத்தரவின் விதிகளை மீறும் எந்தவொரு நபரும், பிஐஎஸ் சட்டம், 2016-ன் பிரிவு 29-ன் துணைப் பிரிவு  இன் விதிகளின் கீழ் சிறைத்தண்டனை அல்லது அபராதம் அல்லது இரண்டும் சேர்த்து தண்டிக்கப்படுவர்.
ஏதாவது விதிவிலக்குகள் - குறிப்பிட்ட தயாரிப்பு, ஏற்றுமதிக்கான தயாரிப்பு போன்றவற்றின் மீதான ஆணை பொருந்தாததாக இருந்தால், அந்த தரக்கட்டுப்பாட்டு ஆணை வழங்கிய அமைச்சகத்தின் ஒழுங்குமுறை அமைப்புகளால் பரிசீலிக்கப்படும் . அத்தகைய விதிவிலக்குகள் அனுமதிக்கப்படும் இடங்கலெல்லாம், அந்தந்த தரக்கட்டுப்பாட்டு ஆணை யிலேயே தெளிவாகக் கொண்டு வரப்படுகின்றன.
மத்திய அரசால் வழங்கப்படும் தரக்கட்டுப்பாட்டு ஆணைகள் பற்றிய தகவல்களை பிஐஎஸ் இணையதளத்தில்  பின்வரும் இணைப்பின் கீழ் Conformity Assessment -> Product Certification -> Products under Compulsory Certification மூலம் பெறலாம்.
இந்தியத் தர நிர்ணய அமைவனத்தின் துணை இயக்குனர்  திரு ஹெச்.அஜய் கன்னா வெளியிட்டுள்ள செய்திக்குறிப்பில் இத்தகவலை தெரிவித்துள்ளார்.
பிரதமர் அலுவலகம்
காந்தி நினைவிடத்தில் நடைபெற்ற பிரார்த்தனையில் பிரதமர் பங்கேற்பு
புதுதில்லியில் காந்தி நினைவிடத்தில் இன்று காலை நடைபெற்ற பிரார்த்தனைக் கூட்டத்தில் பிரதமர் திரு.நரேந்திர மோடி கலந்து கொண்டார்.
இது குறித்து அவர் வெளியிட்டுள்ள ட்விட்டர் பதிவில் கூறியிருப்பதாவது;
“காந்தி நினைவிடத்தில் இன்று காலை நடைபெற்ற பிரார்த்தனைக் கூட்டத்தில் பங்கேற்றேன்”.
மனித வள மேம்பாட்டு அமைச்சகம்
புதிதாகக் கட்டப்பட்டுள்ள 4 கேந்திரிய வித்யாலயா பள்ளிகளை மத்திய கல்வி அமைச்சர் திறந்து வைத்தார்
இதன் மூலம் ஒடிசா ஹரியானா மற்றும் ராஜஸ்தானைச் சேர்ந்த சுமார் 4 ஆயிரம் மாணவ-மாணவிகள் பயனடைவார்கள்- கல்வி அமைச்சர்
புதிதாகக் கட்டப்பட்டுள்ள 4 கேந்திரிய வித்யாலயா பள்ளிகளை மத்திய கல்வி அமைச்சர் திரு ரமேஷ் பொக்ரியால் 'நிஷாங்க்' காணொலிக் காட்சி வாயிலாக இன்று திறந்து வைத்தார்.
ஒடிசாவின் நயாகர், மஹூல்டிஹா, ரைரங்பூர் ஆகிய இடங்களிலும் ராஜஸ்தானின் ஹனுமன்கரிலும், ஹரியானாவின் பரிதாபாதிலும் இந்தப் பள்ளிகள் திறக்கப்பட்டுள்ளன.
நிகழ்ச்சியில் பேசிய அமைச்சர், சுமார் 70 கோடி ரூபாய் செலவில் கட்டப்பட்டுள்ள இந்த பள்ளிகள் இதுவரை தற்காலிக கட்டிடங்களில் செயல்பட்டு வந்ததாகக் கூறினார். ஒடிசா, ராஜஸ்தான் மற்றும் ஹரியானா மாநிலங்களைச் சேர்ந்த சுமார் 4000 மாணவ மாணவிகள் இந்த பள்ளிகளினால் பயனடைவார்கள் என்று அவர் மேலும் தெரிவித்தார்.
மழைநீர் வடிகால் வசதியுடன் கூடிய இந்தப் பள்ளிகள் பசுமைக் கட்டிட விதிகளைப் பின்பற்றி கட்டப்பட்டுள்ளதாக அமைச்சர் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662735
----
(Visitor Counter : 77
அறிவியல் மற்றும் தொழில்நுட்பத்துறை
பூச்சிகளின் சத்தம் மூலம் 140 இனங்களின் பரிணாம வளர்ச்சி பற்றி ஆய்வு
பூச்சி இனங்களின் பன்முகத்தன்மையைக் கண்காணிக்க, பூச்சிகளின் சத்தம் விரைவில் பயன்படுத்தப்படுவுள்ளது. இதற்காக ஒலி சிக்னல் தொகுப்பை விஞ்ஞானிகள் ஏற்படுத்தி வருகின்றனர்.
பூச்சி இனங்களின் பன்முகத்தன்மையை அங்கீகரிக்க, உருவவியல் அடிப்படையிலான பாரம்பரிய வகைபிரித்தல் முறை துல்லியமாக இல்லை. இது பூச்சி இனங்களின் பன்முகத்தன்மையை தவறாக மதிப்பிடுவதற்கு வழிவகுக்கிறது.
எனவே, இந்தச் சவாலை முறியடிக்க, பஞ்சாப் பல்கலைக்கழகத்தின் உயிரியல் துறை ஆராய்ச்சியாளர் டாக்டர் ரஞ்சனா ஜெய்ஸ்வரா என்பவர் பூச்சிகளின் சத்தங்களை வைத்து டிஜிட்டல் தொகுப்பை ஏற்படுத்திக் கொண்டிருக்கிறார். இனங்கள் பன்முகத்தன்மை மதிப்பீடு மற்றும் கண்காணிப்பில், ஒலி சிக்னல் டிஜிட்டல் சேமிப்புகளை கருவியாகப் பயன்படுத்த முடியும். கைப்பேசி செயலி மூலம் இந்த ஒலி சிக்னல் சேமிப்பை பயன்படுத்தி பூச்சிகளின் பரிணாமத்தை தானியங்கி முறையில் கண்டறிய முடியும். மேலும், நாட்டில் உள்ள புதிய பூச்சி இனங்களையும் அடையாளம் காண முடியும்.
டாக்டர் ஜெய்ஸ்வராவின் இந்த நவீன ஆராய்ச்சி, பூச்சி இனங்களின் எல்லைகளை வரையறுக்கும் கட்டமைப்பில் உள்ள பிரச்னைகளுக்குத் தீர்வு கண்டுள்ளது. இவரது ஆய்வில், ஒலி சிக்னல்களுடன், டிஎன்ஏ வரிசை முறைகள் மற்றும் ஒலியியல் நடத்தை தரவுகளும் உள்ளடங்கியுள்ளன. இவர் தனது ஆய்வுக்கு பாச்சை இனப் பூச்சிகளை பயன்படுத்துகிறார். இவரது ஆய்வுக் கட்டுரை ‘விலங்கியல் அமைப்பு மற்றும் பரிணாம ஆராய்ச்சி’ என்ற இதழில் வெளியாகியுள்ளது.
அதில், பூச்சி இனங்களின் எல்லைகளை வரையறுப்பதில், பூச்சிகளின் குறிப்பிட்ட உயிர்வேதியியல் சிக்னல்கள் மிகவும் திறமையான, நம்பகமான கருவியாக உள்ளன என டாக்டர் ரஞ்சனா ஜெய்ஸ்வரா கூறியுள்ளார். இதன் மூலம் பூச்சி இனங்களையும், அதன் பன்முகத்தன்மையையும் துல்லியமாக மதிப்பிட முடிகிறது என அவர் தெரிவித்துள்ளார்.
இந்த ஆராய்ச்சி மூலம், இந்தியாவில் உள்ள சுமார் 140 வகையான பூச்சிகளின் பரிணாம உறவுகளை புரிந்து கொள்ள டாக்டர் ரஞ்சனா ஜெய்ஸ்வரா திட்டமிட்டுள்ளார். இந்த ஆய்வு உலக அளவில் அறிவியல் சமூகத்திற்கு ஒரு பரிணாம கட்டமைப்பை வழங்கும்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1673698
பிரதமர் அலுவலகம்
சத்தீஷ்கர் உருவான தினத்தில் அம்மாநில மக்களுக்கு பிரதமர் வாழ்த்து
சத்தீஷ்கர் உருவான தினத்தில் அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சத்தீஷ்கர் இயற்கை அழகின் பொக்கிஷம் என்று குறிப்பிட்டுள்ள பிரதமர், பல்வேறு கலாச்சாரங்களின் சங்கமமாகத் திகழும் இந்த மாநிலம் தொடர்ந்து அதன் முன்னேற்றப் பாதையில் நடைபோடட்டும் என்று வாழ்த்தியுள்ளார்.
Narendra Modi
✔@narendramodi
प्राकृतिक सौंदर्य के धनी राज्य छत्तीसगढ़ के निवासियों को स्थापना दिवस की बहुत-बहुत बधाई। मेरी कामना है कि विविध संस्कृतियों की संगम स्थली वाला यह प्रदेश विकास के पथ पर आगे बढ़े।
அறிவியல் மற்றும் தொழில்நுட்பத்துறை
குவாண்டம் உபகரணங்களில் நேனோ தொழில்நுட்பத்தின் செயல்முறை குறித்து விஞ்ஞானிகள், மாணவர்கள் ஆலோசனை
நேனோ பொருட்கள் குறித்த ஆய்வுகளில் ஈடுபடும் விஞ்ஞானிகள் மற்றும் நாடு முழுவதும் உள்ள மாணவர்கள் ஆகியோர், குவாண்டம் உபகரணங்கள், குவாண்டம் பொருட்கள், எரிசக்தி மாற்றம் மற்றும் சேமிப்பின் செயல்முறையை வலியுறுத்தும் நேனோ பொருட்களின் நிலவரம் மற்றும் வளர்ச்சி குறித்து இரண்டு நாள் தேசிய கருத்தரங்கில் விவாதித்தனர்.
அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் மொஹாலியில் உள்ள நேனோ அறிவியல் மற்றும் தொழில்நுட்ப நிறுவனம், ஆகஸ்ட் 20 மற்றும் 21-ஆம் தேதிகளில் சண்டிகரில் ஏற்பாடு செய்திருந்த இந்தக் கருத்தரங்கில், பல்வேறு கல்வி மற்றும் அறிவியல் நிறுவனங்களைச் சேர்ந்த 20 வல்லுநர்கள் உட்பட 100 பேர் கலந்து கொண்டனர். நேனோ அறிவியல் மற்றும் நேனோ தொழில்நுட்பம் சம்பந்தமான பல்வேறு துறைகள் குறித்து இந்தக் கருத்தரங்கில் விவாதிக்கப்பட்டது.
கருத்தரங்கின்போது நடைபெற்ற விரிவான சுவரொட்டி அமர்வில் இளம் மாணவர்கள் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747855
-----
(Visitor Counter : 202
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அனைத்து வீடுகளுக்கும் தண்ணீர் இணைப்புகளை வழங்க உள்ள ஜல் ஜீவன் இயக்கம் 
நீடித்த வளர்ச்சி இலக்கு ஆறின் படி, அனைத்து 4,378 நகரங்களில் உள்ள எல்லா வீடுகளுக்கும் குழாய் மூலம் தண்ணீர் இணைப்புகளை வழங்குவதற்காக ஜல் ஜீவன் இயக்கம்  வடிவமைக்கப்பட்டுள்ளதாக தன்னுடைய பட்ஜெட் உரையின் போது மத்திய நிதியமைச்சர் கூறினார்.
500 அம்ருத் நகரங்களில் கழிவுநீர் மேலாண்மை வசதியை வழங்குவது அடுத்த இலக்காகும். சுகாதாரம் மற்றும் நல்வாழ்வு பிரிவின் கீழ் தூய்மை இந்தியா நகர்புறம் 2.0 தொடங்கப்படும் என்றும் நிதியமைச்சர் கூறினார்.
மலைப்பிரதேச, யூனியன் பிரதேச வடகிழக்கு மாநிலங்களின் தலைநகரங்கள் உட்பட 5 லட்சத்துக்கும் அதிகமான நகரங்களில் 20 ஆயிரத்துக்கும் அதிகமான மாநகர பேருந்துகளை இணைப்பதற்கான திட்டம் தொடங்கப்படும் என்று நிதியமைச்சர் கூறினார். ஒழுங்குமுறை படுத்தப்பட்ட நகர பேருந்து சேவைகள், மேம்படுத்தப்பட்ட நகர்ப்புற போக்குவரத்து மற்றும் வாழ்க்கை முறையை எளிமையாக்குவதற்காக இத்திட்டம் தொடங்கப்பட போவதாக அவர் கூறினார்.
நகர்ப்புற தண்ணீர் விநியோக அமைப்பில் விடுபட்டுள்ளதாக மதிப்பிடப்பட்டுள்ள 2.68 கோடி வீடுகளுக்கு ஜல் ஜீவன் இயக்கத்தின்  கீழ் இணைப்புகள் வழங்கப்படும். அதேபோன்று, 500 அம்ருத் நகரங்களில் உள்ள 2.64 கோடி வீடுகளுக்கு கழிவுநீர் மேலாண்மை வசதி வழங்க உத்தேசிக்கப்பட்டுள்ளது. அம்ருத் இயக்கத்திற்கு தொடர்ந்து நிதி ஆதரவை வழங்குவதற்கான ரூபாய் 10 ஆயிரம் கோடி உட்பட ரூபாய் 2,87,000 கோடி ஜல் ஜீவன் இயக்கத்திற்கு  வழங்க உத்தேசிக்கப்பட்டுள்ளது.
தூய்மை இந்தியா இயக்கம்  2.0-க்கு அடுத்த 5 வருடங்களுக்கு மொத்த ஒதுக்கீடாக ரூபாய் 1,41,678 கோடி அறிவிக்கப்பட்டுள்ளது. தூய்மை இந்தியா இயக்கத்தின்  தொடர்ச்சியாக இது இருக்கும். அனைத்து நகரங்களிலும் நிதி மற்றும் செயல்பாட்டுக்கான கூறுகளாக கீழ்கண்டவை இருக்கும்:நீடித்து சுகாதாரம்ஒரு லட்சத்துக்கு கீழ் மக்கள்தொகை உள்ள அனைத்து நகர்ப்புற உள்ளாட்சி அமைப்புகளிலும் மனித கழிவு மேலாண்மை உள்ளிட்ட கழிவுநீர் மேலாண்மை  2.0-இல் இது புதிதாக சேர்க்கப்பட்டுள்ளது)திடக்கழிவு மேலாண்மைதகவல், கல்வி மற்றும் தகவல் தொடர்புதிறன் வளர்த்தல்
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1694420
பழங்குடியினர் நலத்துறை அமைச்சகம்
'வடகிழக்கு பிராந்தியத்திற்கான பழங்குடியினர் தயாரிப்புகளை பிரபலப்படுத்துதல்'  திட்டத்தின் 2 ஆம் கட்டத்தை நாளை முதல் ட்ரைஃபெட் தொடங்குகிறது
மத்திய பழங்குடியினர் விவகார அமைச்சகத்தின் கீழ் உள்ள இந்திய பழங்குடியினர் கூட்டுறவு விற்பனை மேம்பாட்டு கூட்டமைப்பு  'வடகிழக்கு பிராந்தியத்திற்கான பழங்குடியினர் தயாரிப்புகளை பிரபலப்படுத்துதல்'  திட்டத்தின் 2ஆம்கட்டத்தை நாளை தொடங்கி நவம்பர் 10 வரை நடத்தவுள்ளது. இந்த நிலையில், 29 மாவட்டங்களில், டிரைஃபெட், வடகிழக்கு கைவினைப் பொருட்கள் மற்றும் கைத்தறி மேம்பாட்டுக் கழகம்  - மத்திய தொலைத் தொடர்பு அமைச்சகம் மற்றும் மாநில நிர்வாகக் குழுக்கள் வடகிழக்கு பிராந்தியத்தில் பயணம் செய்து, பழங்குடி கைவினைஞர்களை மீண்டும் ஒரு முறை அணுகி, அவர்களின் கலாச்சார செழுமையையும் பாரம்பரியத்தையும் நாட்டிற்கு மட்டுமல்லாமல் உலகம் முழுவதும் வெளிப்படுத்தும்.
மத்திய பழங்குடியினர் விவகாரத்துறை அமைச்சர் திரு அர்ஜூன் முண்டா, வடகிழக்கு பிராந்தியத்தின் பட்டியல் பழங்குடியினரின் நலனுக்காக மத்திய துறை திட்டமான 'வடகிழக்கு பிராந்தியத்திலிருந்து பழங்குடி தயாரிப்புகளை மேம்படுத்துவதற்கான சந்தைப்படுத்தல் மற்றும் தளவாட மேம்பாடு ' என்னும் திட்டத்தை 2023 ஏப்ரல் 18 அன்று மணிப்பூரில் தொடங்கி வைத்தார்.
இந்த முதல் கட்டத்தில் 44 பழங்குடி இனத்தைச் சேர்ந்த 2500க்கும் மேற்பட்ட கைவினைக் கலைஞர்கள் பங்கேற்றனர். 3100-க்கும் மேற்பட்ட பழங்குடியினரின் உற்பத்தி பொருட்களை டிரைஃபெட் கொள்முதல் செய்தது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1959003